L-ammont ta' studenti li ma għaddewx mill-eżamijiet tal-MATSEC jew ma attendewx għas-sessjoni tal-eżamijiet kien aktar għoli mill-ammont ta' studenti li ġabu marki tajbin u dan skont statistika tal-bord tal-eżamijiet. Il-bord tal-MATSEC irċieva total ta' 4,938 reġistrazzjoni għall-eżamijiet għall-eżamijiet tas-SEC, jew aħajr tal-O levels u 4,237 reġistrazzjoni għall-eżamijiet tal-MATSEC, tal-A levels, u li jinkludu l-livell avvanzat u intermedjarju. 2,722 student u studenta ġabu l-ogħla marka- 1 li hi meqjusa bħala l-ogħla marka għall-eżamijiet tal-O Levels u A għall-eżamijiet tal-A Levels. Minn naħa l-oħra 17.5% jew 8,701, ma għaddewx mill-eżamijiet u għalhekk kellhom marka mhux ikklassifikata jew inkella l-marka F għall-eżamijiet tal-A Levels. Kien hemm 4,554 student u studenta li ma marrux għall-eżamijiet. Dan ifisser 9.1% tal-istudenti li rreġistraw għall-eżamijiet tas-SEC u l-MATSEC. Skont l-istatistika ma kien hemm ħadd li applika għas-suġġett offrut fil-livell avvanzat tal-Engineering Drawing. Kien hemm imbgħad min applika għall-A Level tal-Applied Maths u ħadd ma attenda. L-aktar suġġetti popolari bħala O Levels kien hemm il-matametika (4,162 applikazzjoni), l-Ingliż (4,086) u l-Malti (3,706). Fost l-eżamijiet tal-A Levels l-Ingliż kien l-aktar popolari b'76 registrazzjoni, warajħ il-Bijoloġija (594), il-Matametika (554), Marketing (551) u l-Malti (535). .td_uid_3_6118dce4687a7_rand.td-a-rec-img{text-align:left}.td_uid_3_6118dce4687a7_rand.td-a-rec-img img{margin:0 auto 0 0}